The Sims 4

The Sims 4 merupakan susulan untuk The Sims 3 dan juga merupakan generasi keempat dalam siri permainan video The Sims. Seperti permainan The Sims yang sebelum ini, The Sims 4 merupakan permainan video simulasi kehidupan yang mana pemain akan mengawal manusia alam maya iaitu Sim untuk mengawal kehidupan mereka. Permainan ini tidak mempunyai kemenangan dan tiada matlamat utama.

Seperti dalam permainan The Sims yang lain, The Sims 4 mendapat kandungan yang diperbaharui seperti:

 Sims sekarang mempunyai emosi
 Sims sekarang boleh membuat dua aktiviti dalam satu masa dengan adanya multitask
 Create a Sim dan Build Mode yang telah dinaik taraf

Walau bagaimanapun, terdapat beberapa kandungan yang terdapat dalam The Sims 1, 2 dan 3 telah dipadam dan tidak dijumpai dalam The Sims 4 seperti peringkat umur kanak-kanak kecil "Toddler", kolam renang, dunia terbuka, bomba, perompak, "Create a Style" dan lain-lain atas sebab-sebab tertentu. Beberapa kandungan tersebut telah kembali untuk The Sims 4 melalui "Update" atau dikenali sebagai "Patch" oleh Maxis dan EA sendiri dan melalui modifikasi oleh sesetengah pemain.

Sambutan

Apabila The Sims 4 dikeluarkan, ia mendapat sambutan yang bercampur-baur atau sederhana daripada pengkritik dan pemain. The Sims 4 ini dikritik kerana mempunyai kandungan yang kurang jika dibandingkan dengan permainan The Sims sebelum ini dan mempunyai pepijat yang banyak dan perlu dibaiki. Namun ia dipuji dengan sistem "mood" yang lebih baik, "Create a Sim" dan "Build Mode" yang dinaik taraf dan berupaya untuk membuat dua aktiviti dalam satu masa dengan adanya "multitask".The Sims 4 menjadi permainan komputer peribadi yang terlaris pada tahun 2014 dan 2015.

Rujukan

Kategori:Permainan video 2014
Kategori:Permainan MacOS
Kategori:Permainan Xbox One
Kategori:Permainan Windows
Kategori:Permainan PlayStation 4